1
کلمه ائنسان اولدو
1باشلانیشدا کلمه#1:1 کئتابین اصل دئلی یونانیده کلمه سؤزو «لوگوس» گلئب کی، «عقل» معناسی دا وار. وار ائدی، کلمه تارینین یانیندا ائدی، و کلمه تاری ائدی. 2او، باشلانیشدا تارینین یانیندا ائدی. 3هر شی اونون واسئطهسئله یاراندی و اولموش اولانلاردان هچ بئری اونسوز اولمادی. 4اوندا حیات وار ائدی و او حیات ائنسانلارا نور ائدی. 5او نور قارانلیقدا پارلاییر. آمّا قارانلیق اونا ظفر تاپماییب.
6تاری طرفئندن گؤندَرئلمئش بئر کئشی وار ائدی، آدی یحیا. 7او، شاهئد ائدی و نور حاقّیندا شهادت ورمک اوچون گلدی کی، اونون واسئطهسئله بوتون ائنسانلار ائمان گتئرسئنلر. 8او اؤزو، او نور دیئلدی. او آنجاق اونون اوچون گلدی کی، او نور حاقّیندا شهادت ورسئن.
9او حقئقی نور ائدی کی، دونیایا گلئب بوتون ائنسانلاری ائشیقلاندیریر. 10او، دونیادا ائدی و دونیا اونون واسئطهسئله یاراندی، آمّا دونیا اونو تانیمادی. 11اؤزونونکولرئن یانینا گلدی، آمّا اؤزونونکولر ده اونو قبول اتمهدئلر. 12لاکئن اونو قبول ادنلرئن هامیسینا، اونون آدینا ائمان گتئرنلره بو حاقّی وردی کی، تارینین اؤولادلاری اولسونلار. 13قاندان دوغولموش اؤولادلار یوخ، نفسئن ائستهدئیئندن دوغولموش اؤولادلار یوخ، ائنسانین ائرادهسئندن دوغولموش اؤولادلار یوخ، اونلار تاریدان دوغولدولار. 14و کلمه ائنسان اولوب آرامیزدا ساکئن اولدو#1:14 و یا «چادیرینی قوردو.» و بئز اونون جلالینی گؤردوک، آتانین یگانه اوغلونون جلالینی. او، فیض و حقئقتله دولو ائدی.
15یحیا اونون حاقّیندا شهادت ورئر. و نئدا ادئب: «بودور او ددئیئم آدام، مندن سونرا گلن آدام کی، مندن موقدّمدئر. چونکی من اولمامیشدان، او وار ائدی.»
16اونون دولولوغوندان هامیمیز فیض اوستونه فیض آلدیق. 17شرئعت موسانین واسئطهسئله ورئلمئشدی. فیض و حقئقت عئسا مسئحئن واسئطهسئله اولدو. 18کئمسه تارینی هچ بئر زامان گؤرمهیئب. آتانین یانیندا اولان او یگانه تاری اونو تانیتدی.
یحیانین شهادتی
19و بودور یحیانین شهادتی، او زامان کی، یهودئلر#1:19 مقصد یهودئلرئن ریئسی اورشلئمدن کاهئنلرله لاوئلیلری اونون یانینا گؤندَردئلر کی، اوندان سوروشسونلار: «سن کئمسن؟»
20یحیا آچیقجا ائقرار اتدی. او ائقرار اتدی کی، «من مسئح#1:20 مقصد یهودئلرئن وعدهسی ورئلمئش پادشاه و قورتاریجیسیدیر. دیئلم.»
21اونلار سوروشدولار: «بس کئمسن؟ ائلیا؟»
ددی: «دیئلم.»
«- آیا او پیغمبرسن؟»#1:21 مقصد او پیغمبردئر کی، تثنئیه ۱۸:۱۵ و ۱۸ده دیئلئر و یهود خالقی اونون ظوهور ادهجیئنه ده ائنانمیشدی.
جاواب وردی: «دیئلم.»
22اوندان سوروشدولار: «بس کئمسن؟ اؤز حاقّیندا نه دیئرسن کی، بئزی گؤندَرَنلره جاواب آپاراق؟»
23یحیا جاواب وردی: «نجه اِشَعیا پیغمبر دیئب، من چؤلده جار چکن بئرئنئن سسییَم کی، دیئر؛ ”ربّئن یولونو دوز ادئن.“»#1:23 اِشَعیا ۴۰:۳
24اونلار فرئسئلر طرفئندن گؤندَرئلمئشدئلر. 25و اوندان سوروشوب ددئلر:
«اگر نه مسئحسن، نه ائلیاسان، نه ده او پیغمبرسن، بس نه اوچون تعمئد ورئرسن؟»
26یحیا جاواب ورئب ددی: «من سو ائله تعمئد ورئرم، آمّا آرانیزدا بئری دورور کی، اونو تانیمیرسینیز. 27او، مندن سونرا گلن همن او آدامدیر کی، اونون آیاق قابیسینین باغینی دا آچماغا بله لایئق دیئلم.»
28بو احوالات اوردون چایینین او تاییندا، بیتعنیادا، یحیانین تعمئد وردئیی یرده باش وردی.
عئسا، تارینین قوزوسو
29او گونون صاباحیندا، یحیا عئسانین اونون یانینا گلمهسئنی گؤرَنده ددی: «بودور تارینین قوزوسو! دونیانین گوناهینی اورتادان قالدیران! 30بودور او کی، اونون حاقّیندا دمئشدئم؛ مندن سونرا بئر آدام گلئر کی، مندن موقدّم اولوب. چونکی من اولمامیشدان، او وار ائدی. 31من اؤزوم ده اونو تانیمیردیم، آمّا بونون اوچون گلئب سودا تعمئد ورمهیی باشلادیم کی، او اؤزونو ائسرایئله ظاهئر اتسئن.»
32و یحیا شهادت ورئب ددی: «موقدّس روحو گؤرموشم کی، گؤیدن گؤیرچئن شکلئنده اِنئر و اونون اوستونه قونور. 33اونو تانیمیردیم. آمّا سو ائله تعمئد ورمک اوچون منی گؤندَرَن، منه دمئشدی؛ ”کئمئن اوستونه روحون انئب قالدیغینی گؤرهسن، موقدّس روحلا تعمئد ورن او اؤزودور.“ 34و من گؤروب شهادت ورمئشم؛ بودور تارینین اوغلو!»
عئسانین ائلک شاگئردلری
35او گونون صاباحی، یحیا گئنه شاگئردلرئنئن ائکئسی ائله دورموشدو. 36و عئسا گزئرکن، یحیا اونو گؤروب ددی: «بودور تارینین قوزوسو!» 37او ائکی شاگئرد اونون ددئیئنی اشئدئب عئسانین دالینجا گتدئلر.
38عئسا دؤنوب اونلارین اؤز دالینجا گلمکلرئنیگؤردو و ددی: «نه آختاریرسینیز؟»
اونلار اونا ددئلر: «رابّی (یعنی اوستاد)، هارادا منزئل ادئبسن؟»
39عئسا اونلارا ددی: «گلئن، گؤررسئنئز.»
بلهجه اونلار دا گلئب عئسانین هارادا منزئل اتدئیئنی گؤردولر و او گون اونونلا قالدیلار. گونون اونونجو ساعاتی ائدی.#1:39 گون اورتادان سونرا تخمئنَن ساعات دؤرد.
40او ائکی آدامدان بئری کی، یحیانین سؤزلرئنی اشئدئب عئسانین دالینجا گتمئشدی، شمعون پطروسون قارداشی آندریاس ائدی. 41بو، اوّل اؤز قارداشی شمعونو تاپیب اونا ددی: «بئز مسئحی تاپمیشیق.» 42آندریاس شمعونو عئسانین یانینا گتئردی. عئسا اونا باخیب ددی: «سن یونا اوغلو شمعونسان. سن کئفا#1:42 آرامی دئلئنده کئفا سؤزو «داش» معناسیندادیر کی، یونانی دئلئنده اولان پطروس کلمهسی ائله هم-معنادیر. چاغیریلاجاقسان.»
عئسا فئلئپوس و نَتهناعئلی چاغیریر
43او گونون صاباحی عئسا ائستهدی کی، جلئله گتسئن. و فئلئپوسو تاپیب اونا ددی: «دالیمجا گل.» 44فئلئپوس دا آندریاس و پطروسون شهری بیتصیدادان ائدی.
45فئلئپوس نَتهناعئلی تاپیب اونا ددی: «بئز موسانین تؤوراتیندا یازیلدیغی و پیغمبرلرئن اوندان سؤز اتدئیی آدامی تاپمیشیق، یوسئف اوغلو ناصئرهلی عئسانی.»
46نَتهناعئل اونا ددی: «مگر ناصئرهدن ده یاخشی بئر شی چیخار؟!»
فئلئپوس اونا ددی: «گل، اؤزون گؤر!»
47عئسا نَتهناعئلئن اونون یانینا گلمهسئنی گؤرنده، اونون حاقّیندا ددی: «بودور ائچئنده حئیلهسی اولمایان حقئقی بئر ائسرایئللی!»
48نَتهناعئل اونا ددی: «سن منی هارادان تانیییرسان؟»
عئسا اونا جاواب ورئب ددی: «فئلئپوس حله چاغیرمامیش، سنی انجئر آغاجینین آلتیندا اولاندا گؤردوم.»
49نَتهناعئل اونا ددی: «اوستاد، سن تارینین اوغلوسان! سن ائسرایئلئن پادشاهیسان!»
50عئسا اونا جاواب ورئب ددی: «آیا او سببدن ائنانیرسان کی، سنی انجئر آغاجینین آلتیندا گؤردویومو ددئم؟! بونلاردان داها بؤیوک شیلر گؤرهجکسن.»
51عئسا اونا ددی: «دوغروسونو سئزه دیئرم؛ گؤی اورتاسینین آچیلدیغینی و ائنسان اوغلونون اوستونه تاری ملکلرئنئن قالخیب اندئکلرئنی گؤرهجکسئنئز.»
unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab